มีประจำเดือนวันที่7-10แล้ววันที่13มีอะไรกับแฟนโดยใส่ถุงยางแต่ถุงยางเกิดหลุดจึงไปซื้อยาคุมฉุกเฉินมากินช่วงเวลา17.00(มีเพศสัมพันธ์ตอนประมาณ14.00)และก่อนหน้าที่จะมีเพศสัมพันธ์ดิฉันได้กินยาคุมกำเนิดแบบ21เม็ดของไดแอนจึงอยากทราบว่าแล้วประจำเดือนจะมาตอนไหนคะ ขอบล่วงหน้าค่ะ
สวัสดีค่ะ หากกำลังทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมก็จะช่วยป้องกันการตั้งครรภ์ได้มากกว่า 99% ดังนั้น จึงไม่จำเป็นต้องทานยาคุมฉุกเฉินโดยไม่จำเป็น เพราะยาคุมฉุกเฉินมีประสิทธิภาพที่ต่ำกว่ายาคุมกำเนิด และไม่ได้ไปช่วยเพิ่มประสิทธิภาพของยาคุมกำเนิดแต่อย่างใดหากยังได้ทานยาคุมกำเนิดแบบ 21 ต่อ ประจำเดือนก็จะมาเมื่อทานยาคุมครบ 21 เม็ด และผ่านไปประมาณ 2-4 วันค่ะแต่หากหลังจากทานยาคุมครบ 21 เม็ดแล้ว ไม่ได้ทานยาคุมแผงใหม่ต่อ เมื่อมีเพศสัมพันธ์ จึงจำเป็นต้องทานยาคุมฉุกเฉินดังที่ได้ทำไปค่ะ ซึ่งยาคุมฉุกเฉินก็จะช่วยป้องกันการตั้งครรภ์ได้ประมาณ 58%-95% (ขึ้นอยู่กับความรวดเร็วในการทานหลังจากมีเพศสัมพันธ์) และหลังจากนี้ไปประมาณ 1 สัปดาห์ อาจมีเลือดออกจากช่องคลอดได้ แต่ไม่ถือเป็นประจำเดือนจริงๆ ส่วนประจำเดือนจริงๆ นั้น อาจมาในอีกประมาณ 4-5 สัปดาห์ นับจากที่ทานยาคุมกำเนิดหมดไปค่ะ